Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17902

1. fejezet Általános rész Bevezető Megjegyzés: A jelen Annex tartalmazza azokat az előírásokat és ajánlott gyakorlati eljárásokat (részletes műszaki előírások), amelyek szabályozzák a repülőterek fizikai jellemzőit, kialakítandó akadály korlátozásai felületeit továbbá ismerteti a repülőtér bizonyos létesítményeit és az ott általában biztosított műszaki szolgáltatásokat. Ezen előírásoknak nem célja a légijármű üzemeltetés korlátozása vagy szabályzása. A 14. Annex I. kötetében az egyes berendezésekre vagy létesítményekre vonatkozó előírások illetve meghatározások nagymértékben kapcsolódnak a jelen fejezetben ismertetett vonatkozási kód rendszerhez valamint azon futópálya típus meghatározáshoz, amelyen az adott berendezést alkalmazzák. A kifejezések a meghatározások szerint értendők, és ez nem csak leegyszerűsíti a jelen Annex I. kötetének olvasását, hanem amennyiben követik az előírásokat, azok a legtöbb esetben egyértelműen jelzik a repülőtér igénybevételi lehetőségeit is. A repülőterekre vonatkozó minimális előírásokat a jelenleg üzemelő vagy üzembeállításra tervezett légijármű típus(ok) alapján dolgoztuk ki. Ezért az igényesebb légijármű vonatkozásában esetleg szükséges további biztonsági intézkedéseket nem vettünk figyelembe. Az illetékes hatóság az adott repülőtér vonatkozásában szükség szerint értékelje ki a jellemzőket és vezesse be a szükséges intézkedéseket. A jövőben üzembe állítandó légijárművek egyes lehetséges igényeire vonatkozóan a Repülőtér Tervezési Kézikönyv (DOC 9157) 2. része tartalmaz útmutatást. Megjegyzendő, hogy a II. és III. kategóriás precíziós megközelítésű futópályákra vonatkozó előírások csak azokra a futópályákra alkalmazhatók, amelyeken 3. és 4. osztályozási számú repülőgépek üzemelését tervezik. A 14. Annex I. kötete nem tartalmaz előírásokat a teljes körű repülőtér tervezésre (mint például elkülönítés, illetve biztonságos távolságok két szomszédos repülőtér között vagy az egyes repülőterek kapacitása), a környezetre gyakorolt hatásra és nem foglalkozik olyan gazdasági vagy nem műszaki tényezőkkel, amelyeket a repülőtér kialakításánál figyelembe kell venni. Ezekre vonatkozóan a Repülőtér Tervezési Kézikönyv (Doc 9184) I. része tartalmaz útmutatást. A repülőtér fejlesztésével és üzemeltetésével kapcsolatos környezeti szempontok útmutatásait a Repülőtér Tervezési Kézikönyv 2. része tartalmazza. A repülőtér tervezés és üzemeltetés alapvető és szerves része a légiközlekedés biztonsága. A 14. Annex I kötete számos olyan előírást tartalmaz, amelynek célja a repülőtér biztonsági szintjének növelése. A más létesítményekre vonatkozó, azok biztonságát és védelmét érintő előírások a 17. Annex-ben, a részletes útmutatás az ICAO Biztonsági Kézikönyvben található. 2007/70/II. szám 1.1 Meghatározások A jelen Annex szövegében használt kifejezések jelentése a következő: Accuracy — Pontosság A mért, vagy becsült, valamint a tényleges érték közötti egyezés mértéke. Megjegyzés: A mért helyzet adatok esetében a pontosságot rendszerint egy jelzett helyzettől számított távolság értékben fejezik ki és a tényleges helyzet meghatározott pontossággal ezen belülre esik. Aerodrome — Repülőtér Szárazföldön, vagy vízfelszínen kijelölt terület (beleértve bármely épületet, létesítményt és berendezést), amely egészében, vagy részben a légijárművek érkezésére, indulására és felszíni mozgására kívánnak felhasználni. Aerodrome beacon — Repülőtéri helyleadó Egy repülőtér elhelyezkedésének a levegőből történő megállapítását szolgáló légiforgalmi jeladó. Aerodrome certificate — Repülőtér üzemeltetési engedély Az illetékes hatóság részéről az adott repülőtér üzemeltetésére vonatkozó előírások alapján kiadott jogosítvány. Aerodrome elevation — Repülőtér tengerszinthez viszonyított magassága A leszállási terület legmagasabb pontjának tengerszinthez viszonyított magassága. Aerodrome identification sign — Repülőtér azonosító jel A repülőtéren elhelyezett jelzés, amely a repülőtér levegőből történő azonosítását segíti. Aerodrome reference point — Repülőtér vonatkozási pont A repülőtér kijelölt földrajzi helye. Aerodrome traffic density — Repülőtéri forgalom sűrűsége Gyenge — Ahol az átlagos egy órás forgalmi időszakban a mozgások óránkénti száma futópályánként 15-nél nem több, vagy összes repülőtéri mozgásonként általában 20-nál kevesebb. Közepes — Ahol az átlagos egy órás forgalmi időszakban a mozgások óránkénti száma futópályánként 16 és 25 között több, vagy összes repülőtéri mozgásonként általában 20 és 35 között van. Erős — Ahol az átlagos egy órás forgalmi időszakban a mozgások óránkénti száma futópályánként 26 vagy több, vagy összes repülőtéri mozgásonként általában 35-nél több.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes